અમદાવાદ) : શુક્રવારના રોજ ગુજરાત વિધાનસભાનું સત્ર એક ચોક્કસ હેતુ માટે બોલાવવામાં આવ્યુ હતું સત્રના એજન્ડા પ્રમાણે કેન્દ્ર સરકારના સીએએના  કાયદાને રાજયમાં બહાલી આપવાનો  પ્રસ્તાવ હતો, આ મુદ્દે ભાજપ અને કોંગ્રેસના નેતાઓ  એક બીજા ઉપર આરોપ પ્રતિ આરોપ મુકી રહ્યા હતા, ગૃહમાં પસ્તાવ રજુ  કરનાર ગૃહરાજય મંત્રી પ્રદિપસિંહ જાડેજા પણ પ્રસ્તાવના  મુદ્દે ચર્ચા કરવાને બદલે રાજકિય ચર્ચા  કરી રહ્યા હતા તેવી જ સ્થિતિ કોંગ્રેસ તરફે હતી, કોંગ્રેસનો દેખાવ પણ નબળો હતો, પણ કોંગ્રેસના મુસ્લિમ ધારાસભ્ય ગ્યાસઉદ્દીન શેખ બહુ સુચક અને માર્મીક બાબત કહી ગયા, જેની અખબારોએ ભાગ્યે જ નોંધ લીધી છે, જો કે કોગ્રેસના નેતા ગ્યાસઉદ્દીન શેખની વાત પુરી થતાં મુખ્યમંત્રી વિજય રૂપાણી તરત પોતાના સ્થાન ઉપર ઉભા થયા અને તેમણે ગ્યાસઉદ્દીન શેખને અભિનંદન આપતા જણાવ્યુ કે ગ્યાસુઉદ્દીને વાત કરી છે તે માટે હું તેમનો અભિનંદન આપુ છુ, મને લાગે છે કે ગૃહમાં આખા વિષયને કોઈ સારી રીતે સમજયા હોય તો ગ્યાસઉદ્દીન શેખ છે.